als_Latn dik_Latn ron_Latn
Ministri i Jashtëm turk Çavusoglu, takon homologen indiane Sushma Swaraj
Çavusoglu dhe Swaraj kanë shkëmbyer pikëpamjet e tyre në lidhje me çështjet bilaterale dhe kryesisht ato në luftën kundër ISIL.
ANKARA (AA) - Ministri i Jashtëm turk, Mevlut Çavusoglu, pas vizitës së tij në vendet e Azisë Juglindore gjatë kthimit për në Turqi ai ka takuar Ministren e Jashtme indiane Sushma Swaraj në Nju Delhi, raporton Anadolu Agency (AA).
Sipas informacionit të marrë nga burimet diplomatike, mësohet se Çavusoglu dhe Swaraj kanë shkëmbyer pikëpamjet e tyre në lidhje me çështjet bilaterale dhe kryesisht ato në luftën kundër ISIL. Gjithashtu në takim diskutuar edhe zhvillimet politike në Siri dhe Irak dhe negociatat për çështjen bërthamore me Iranin dhe vendet 5+1.
Gjithashtu mes Çavushoglu dhe Swaraj ka patur konsensus për shtimin e fluturimeve të kompanisë ajrore Turkish Airlines në Indi. Sipas informacionit të marrë nga burimet diplomatike, janë diskutuar edhe çështje si hapja e instituti “Yunus Emre” në Nju Delhi, pjesëmarrja e Indisë në ceremoninë e përkujtimit të 100 vjetorit të luftës së Çanaklasë dhe pjesëmarrja e Indisë në Samitin G-20 që do të mbahet në Antalja si dhe pjesëmarrja e Indisë në Panairin botanik Expo 2016.
als_Latn als_Latn als_Latn als_Latn als_Latn